Selvom det er 17 år siden Hans Nielsen selv sad på en speedwaycykel, mener han stadig hans erfaring og viden kan bruges i jobbet som landstræner.

Det er 17 år siden at Danmarks mest vindende speedwaykører indstillede sin professionelle karriere. Nu vender han tilbage til sporten som landstræner. Hans Nielsen vandt i 1980'erne og 90'erne 22 verdensmesterskaber – heraf 4 individuelt. I dag bor han i Strandby ved Frederikshavn og siden speedwaytiden har han brugt meget af sin tid på at hjælpe sine to golfinteresserede børn ind i sporten. Daisy Nielsen er professionel golfspiller og Daniel Nielsen arbejder på at blive det. Selvom det er 17 år siden Hans Nielsen sidst sad på cyklen, så mener han stadig at hans viden og erfaring kan bruges i sporten. Vi interviewede ham om det nye job og du kan se det hele i videoen ovenfor.